laion/Wikipedia-Exotic huggingface dataset:
אנגושט נזראן

אנגושט נזראן (ברוסית: Футбольный клуб «Ангушт» Назрань) היא קבוצת כדורגל רוסית מהעיר נזראן שבאינגושטיה, שמתמודדת בליגה הרוסית השלישית ונחשבת למועדון הדגל של הרפובליקה. הישג השיא של המועדון הוא מקום 16 בליגת הכדורגל הלאומית בעונת 2013/2014 לאחר שזכתה באליפות הדרום של ליגת הכדורגל המקצוענית בעונת 2012/2013. בטורניר הגביע הרוסי בכדורגל בעונת 1995/1996 ובעונת 2013/2014 העפילה לשלב 16 האחרונות. למועדון קיימת יריבות עם מועדוני הכדורגל של דאגסטן וצ'צ'ניה (בייחוד עם המועדונים אנז'י מחצ'קלה ואחמט גרוזני). 1993—1994: אינגושטיה 1995: אנגושט מלגובק 1996—2006: אנגושט נזראן 2007—2008: אנגושט משנת 2009: אנגושט אנגושט הוקמה בשנת 1993 בשם "אינגושטיה" והחלה להתמודד בליגת הכדורגל החובבנית של רוסיה ולזמן קצר התמודדה בליגה המקצוענית. בשנת 1995 נקראה אנגושט ומאז זהו שם הקבוצה. בעונת 2009 הפכה שוב למועדון מקצועני כשהעפילה לליגת הכדורגל המקצוענית. בשנת 2010 הוקם בית ספר לכדורגל בחסות המועדון ובעונת 2012/2013 זכתה באליפות הדרום של הליגה השנייה, מה שהעניק לה מקום עונה אחר כך בליגת הכדורגל הלאומית, השנייה בחשיבותה במערך הכדורגל ברוסיה. ברם הקבוצה התקשתה בעונת הבכורה שלה בליגה הלאומית ובסיומה ירדה חזרה. בעונת 2014/2015 נצמדה לראשות טבלת הליגה ונאבקה על זכות ההעפלה לליגה הלאומית אך נכשלה בהשגת המטרה. באותה עונה אף הודחה מהגביע הרוסי בכדורגל כבר בשלבים המוקדמים. הקבוצה עלתה לכותרות כאשר במשחק ליגה בינה לבין מאשוק-KMV הועלה למגרש דב כדי לבצע את בעיטת הפתיחה. בסיום עונת 2018/2019 התברר כי איבדה את מעמדה כקבוצה מקצוענית והחל מעונת 2019/2020 מתמודדת בליגה החובבנית. רוסיה מגומד אוזדוייב רוסיה אולג טריפונוב ליגת הכדורגל המקצוענית, אליפות הדרום זכייה (1): 2012/2013 אנגושט נזראן, ברשת החברתית פייסבוק אנגושט נזראן, ברשת החברתית אינסטגרם אנגושט נזראן, ברשת החברתית VK ערוץ הווידאו הרשמי באתר יוטיוב אנגושט נזראן באתר ליגת הכדורגל המקצוענית נאוה מרקו, ‏הצדדים המכוערים של המונדיאל, באתר ‏מאקו‏, 19 ביוני 2018 דב יפתח את משחקי המונדיאל ברוסיה?, באתר ‏מאקו‏, 17 באפריל 2018 Власти Ингушетии рассчитывают, что "Ангушт" через год вернется в ПФЛ, Ingushetia government hopes that Angusht will return to PFL in a year, דיווח טא"ס ערך זה הוא קצרמר בנושא כדורגל רוסי. אתם מוזמנים לתרום לוויקיפדיה ולהרחיב אותו.
ברים

ברים הוא שם משפחה. האם התכוונתם ל... חיים ברים – רב וראש ישיבה חרדי ישראלי ג'וליאן ברים – מוזיקאי בריטי מוטה ברים – צייר ישראלי בר ברימן
ברימן

ברימן הוא שם משפחה. האם התכוונתם ל... גאי ברימן – מוזיקאי בריטי ג'ון ברימן – משורר אמריקאי ברמן ברים
True Disaster

True Disaster (בעברית: אסון אמיתי) הוא שיר של הזמרת-יוצרת השוודית טובה לו. השיר פורסם כרצועה הרביעית באלבומה השני, Lady Wood. השיר יצא לאור ב-15 בנובמבר 2016, כסינגל השני מתוך האלבום. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של לו ב-29 בנובמבר 2016. בספוטיפיי צבר השיר למעלה מ-40 מיליון השמעות. סרטון השיר "True Disaster" באתר יוטיוב True Disaster (The Remixes), נבדק ב-2018-11-15 Tove Lo (2016-11-29), Tove Lo - True Disaster (Part of Fairy Dust), נבדק ב-2019-06-07 True Disaster, נבדק ב-2020-04-02
סמל מסצ'וסטס

סמל מדינת מסצ'וסטס, או בשמו המלא "החותם הגדול של קהיליית מסצ'וסטס" (באנגלית: The Great Seal of the Commonwealth of Massachusetts) מכיל את סמל האצולה של מסצ'וסטס המוקף בטקסט בלטינית "Sigillum Reipublicæ Massachusettensis" שמשמעותו "סמל הרפובליקה של מסצ'וסטס". חוקתה של מסצ'וסטס מתייחסת לשיטת השלטון בה כ"קהילייה" (באנגלית: Commonwealth), שתרגומה לשפה הלטינית היא "רפובליקה". הסמל כולל את סמל האצולה של מסצ'וסטס המורכב משלושה חלקים: מגן כחול ובתוכו אינדיאני מאומת האלגונקוויאן (אנ') האוחז בחץ וקשת, החץ מוכוון כלפי מטה ובכך מסמל את הכוונה לשלום. ליד ראשה של הדמות יש כוכב מחומש בצבע לבן בודד אחד, המסמל את מעמדה של מסצ'וסטס כמושבה הראשונה מ-13 המושבות שהקימו את ארצות הברית. סרט כחול מקיף את המגן הנושא את מוטו המדינה בלטינית "Ense petit placidam sub libertate quietem" שמשמעותו "באמצעות החרב אנו מחפשים שלום, אך רק שלום תחת החירות". מקור המוטו מספר הססמאות בספריה הדנית הלאומית בקופנהגן. נכתב על ידי אלג'רנון סידני, פוליטיקאי והוגה אנגלי. מעל המגן נמצא סמלה הצבאי של המדינה: יד כפופה אוחזת מעליה חרב. החרב מסמלת את השגת החירות של המדינה באמצעות המהפכה האמריקאית. הצבע הכחול השולט בסמל, במגן ובסרט, מסמל את הגבעות הכחולות של קווינסי (אנ'), קנטון (אנ') ומילטון. רקע הסמל לבן ומסגרתו כוללת את הטקסט בלטינית "Sigillum Reipublicæ Massachusettensis" שמשמעותו "סמל הרפובליקה של מסצ'וסטס". הגרסה הנוכחית של הסמל עוצבה על ידי אדמונד ה. גארט (אנ') ואומצה על ידי המדינה בשנת 1900. הסמל עבר גלגולים רבים עד אימוץ הסמל הנוכחי על ידי הקונגרס המחוזי ב-13 בדצמבר 1780. סמלה הראשון של מושבת מפרץ מסצ'וסטס כלל אינדיאני ערום עם שיח המכסה את מפשעתו. בדומה לסמל הנוכחי, הוא החזיק בידיו חץ המופנה מטה. בפיו החזיק מגילה שכללה את המילים "בואו ועזרו לנו" באנגלית, שהדגישו את הכוונות המיסיונריות והכלכליות המקוריות של המתיישבים הראשונים. ייתכן כי מקור המילים מהפסוק בברית החדשה: בַּלַּיְלָה נִרְאָה חָזוֹן אֶל שָׁאוּל: אִישׁ מָקֵדוֹנִי אֶחָד נִרְאָה עוֹמֵד וּמְבַקֵּשׁ מִמֶּנּוּ, 'עֲבֹר אֶל מָקֵדוֹנְיָה וַעֲזֹר לָנוּ.' — הברית החדשה, מעשי השליחים, פרק 16, פסוקים 9 סמל זה היה בשימוש עד שנת 1686, ולתקופה קצרה נוספת בין 1689–1692. בשנת 1775 הופיע הסמל המהפכה של המדינה שאומץ על ידי הקונגרס המחוזי של המדינה. הסמל הכלל לוחם אמריקאי (minuteman) שאחז חרב בידו הימנית ואת המגנה קרטה בידו השמאלית. לאחר המהפכה האמריקאית החרב נשמרה כחלק מסמל המדינה. סמל המהפכה הוא הראשון שהציג את המוטו הלאומי של המדינה, ובכך סימל כי המושבה לא מכירה יותר בשלטונו של מפקד הכוחות הבריטיים באמריקה, תומאס גייג'. מקור המוטו הוא במכתב שנכתב לאביו של אלג'רנון סידני בו נכתב: נאמר כי אוניברסיטת קופנהגן הביאה לך את אלבומם, בבקשה כי תכתוב משהו בו, ואתה כתבת בו בשוליים את המילים הבאות: "Manus haec inimica tyrannis ense petit placidam sub libertate quietem" (תרגום: "היד הזו שלי, שעוינת לרודנים, מחפשת באמצעות החרב שלווה תחת החירות.") — ספר הססמאות הדני ציטוט זה נכתב בספר הססמאות הדני, שהיה אהוד בקרב המושבות האמריקאיות הראשונות. הססמה נכתבה במשקל הקסמטר דקטילי. הסמל אושר על ידי הרשות המחוקק של המדינה ב-1775 ואושרר על ידי מושל המדינה, ג'ון הנקוק ב-13 בדצמבר 1780. סמל מושל מסצ'וסטס סמל בית הנבחרים של מסצ'וסטס סמל הסנאט של מסצ'וסטס סמל משטרת מסצ'וסטס דגל מסצ'וסטס "The Coat of Arms and Great Seal of Massachusetts", The New England Magazine, בוסטון, גארט, א. ה., 1901
העבר

העבר היה רבעון להיסטוריה יהודית שיצא לאור ביוזמת ההיסטוריון בן-ציון כ"ץ. הסדרה הראשונה הופיעה בעריכת שאול גינזבורג ובתקופת הופעתה היה "העבר" כתב העת היחידי למחקר היסטורי שראה אור בעברית. העבר יצא לאור בשתי סדרות: הסדרה הראשונה של כתב העת ראתה אור בפטרבורג ב-1917 ועסקה באופן כללי בהיסטוריה יהודית, הופעת כתב העת פסקה לאחר הדפסת שני כרכים בלבד. הופעת הסדרה החדשה כהמשך לזו הישנה, התחדשה בתל אביב בשנת 1952 ונמשכה עד סוף שנות ה-70 של המאה ה-20. הסדרה החדשה התמקדה ב"דברי ימי היהודים והיהדות ברוסיה" כשבפועל מכסה כתב העת במחקריו את ההיסטוריה של יהודי כלל המדינות בשטח שנחשב לתחום המושב היהודי באימפריה הרוסית. בין המשתתפים הבולטים בסדרה הראשונה של כתב העת: שאול גינזבורג, שמואל רוזנפלד, יהודה לייב קצנלסון, שמעון דובנוב וישראל צינברג. בין הכותבים הבולטים ברבעון בגרסתו החדשה, בתחילת דרכה, היו היסטוריונים וסופרים יוצאי רוסיה וברית המועצות, עובדה שתרמה לדברי העורך בן-ציון כ"ץ במבוא לגיליון הראשון, לקבלת מחקר "חי" שנכתב בידי אנשים שזכרו את התקופה שאותה חקרו: בן-ציון כ"ץ, יעקב לשצ'ינסקי, יצחק בן-צבי, זלמן שזר, ברוך קרוא ושלמה גפשטיין. העבר, בקטלוג בית הספרים הלאומי העבר, סדרה שנייה, באוצר החכמה גיליון א גיליון ב' גיליון ג' גיליון ד' גיליון ה' גיליון ו' גיליון ז' גיליון ח' גיליון ט' גיליון י"א גיליון י"ב גיליון י"ג גיליון י"ד גיליון ט"ו גיליון ט"ז גיליון י"ז גיליון י"ח גיליון כ' גיליון כ"א גיליון כ"ב
מונסטר

האם התכוונתם ל... מונסטר (אלזס) – קומונה בצרפת. מונסטר (הולנד) – עיר בדרום הולנד. מונסטר (משקה) – משקה אנרגיה. מונסטר בול – סרט דרמה אמריקאי משנת 2001. מונסטר (סרט) – סרט דרמה אמריקאי משנת 2003. Monster
רמת סמית'

רמת סמית' (באנגלית: Smith Heights) היא רמה המהווה את הפסגות הגבוהות ביותר בין רכס קנט לבין צוק ג'אנקשן, בחלק המזרחי של הרי דרווין, שבאנטארקטיקה. גובה הרמה 1,231 מטרים מעל פני הים. הרמה מופתה לראשונה על ידי משלחת החקר האנטארקטית של אוניברסיטת ויקטוריה מוולינגטון שבניו זילנד (שחקרה את האזור בעונת המחקר 1963–1962). הרמה נקראת על שמו של ג'י. ג'יי סמית' (G.J. Smith), חבר המשלחת. רמת סמית' באתר סקר הגאולוגי של ארצות הברית רמת סמית' בגאזט האנטארקטי של ממשלת אוסטרליה רמת סמית' באתר הגאזט האנטארקטי המשווה SCAR של ממשלת אוסטרליה מפת אזור רמת סמית' צו מתן השם לרמה בגאזת השמות הרשמי של ממשלת ניו זילנד. מידע גאוגרפי והיסטורי מידע גאוגרפי
Cool Girl

Cool Girl (בעברית: ילדה מגניבה) הוא שיר של הזמרת-יוצרת השוודית טובה לו. השיר פורסם כרצועה החמישית באלבומה השני, Lady Wood. השיר יצא לאור ב-4 באוגוסט 2016, כסינגל הראשון מתוך האלבום. עם יציאתו נכנס השיר אל המקום ה-15 במצעד שבשוודיה, וה-15 במצעד שבניו זילנד. הסינגל נכתב על ידי טובה לו, לודוויג סודרברג, ויעקוב ג'רלסטרום. לו ציינה שהשיר עוסק במערכת יחסים לא מסורתית ולא מונוגמית, לפיה הזמרת מתארת את עצמה כ"בחורה מגניבה" המעוניינת במערכת יחסים פתוחה. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של לו ב-19 באוגוסט 2016. מידע על הסינגל "Cool Girl" באתר מיוזיק בריינז מידע על היצירה "Cool Girl" באתר Discogs מילות השיר "Cool Girl" באתר Genius סרטון השיר "Cool Girl" באתר יוטיוב טובה לו, יעקב ג'רלסטרום, לודוויג סודרברג https://swedishcharts.com Cool Girl, נבדק ב-2016-08-04 Tove Lo (2016-08-19), Tove Lo - Cool Girl (Part of Fairy Dust), נבדק ב-2019-06-07 Datenbank: BVMI, www.musikindustrie.de
נבחרת ישראל בכדורגל נשים עד גיל 17

נבחרת ישראל בכדורגל נשים עד גיל 17 או נבחרת הנערות עד גיל 17 היא הנבחרת הלאומית של ישראל בכדורגל נשים עד גיל 17. סגל הנבחרת מורכב ממיטב הכדורגלניות המחזיקות באזרחות ישראלית, שגילן מתחת ל-17. הנבחרת מנוהלת על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילים ועל הכדורגל בישראל כולו. הנבחרת שיחקה בטורנירי העפלה לאליפויות אירופה כבר מ-2008, אולם מעולם לא העפילה לטורניר. הישג השיא שלה במסגרת מוקדמות הטורניר היה העפלה לשלב העילית, במסגרת מוקדמות אליפות אירופה ב-2018. הנבחרת גם מעולם לא העפילה לגביע העולם לנערות כיוון שאליפות אירופה מהווה בפועל את משחקי המוקדמות לטורניר. הנבחרת השתתפה במכביות ה-18 וה-19. כדורגל נשים בישראל עמוד הנבחרת באתר ההתאחדות לכדורגל בישראל עמוד הנבחרת באתר אופ"א רקורד משחקים של נבחרת הנערות עד גיל 17 מערכת, ‏נבחרת הנערות עד גיל 17 העפילה לשלב העילית, באתר ONE‏, 22 באוקטובר 2017 צור רוזנצוויג, ‏שלב העילית: 1:1 לנבחרת הנערות עד גיל 17 מול רוסיה, באתר דבר העובדים בארץ ישראל, 15 במרץ 2018
מגילת הטבח

מגילת הטבח: חומר לדברי ימי הפרעות והטבח ביהודים באוקראינה, ברוסיה הגדולה וברוסיה הלבנה היא סדרת ספרי תיעוד עדויות על הפוגרומים שנערכו ביהודי האימפריה הרוסית – בשטחי אוקראינה, רוסיה ובלארוס – בקץ מלחמת העולם הראשונה ובתקופת מלחמת האזרחים ברוסיה. הסדרה נערכה על ידי אליעזר דוד רוזנטל, שאסף עדויות ממאות ניצולים, ונגללים בה תיאורי הפרעות בערים גדולות וביישובים קטנים שחלקם חדלו מלהתקיים בין מלחמות העולם. עורך הסדרה, אליעזר דוד רוזנטל, עסק באיסוף העדויות מקרב הניצולים ומן העיתונות. לאחר המהפכה ישב רוזנטל באודסה והצליח להבריח בשלבים את כתב-היד מחוץ לברית המועצות. המערכת שטיפלה בהדפסת העדויות, כללה את חיים נחמן ביאליק שהוסיף מבוא לכרך הראשון, יהושע חנא רבניצקי ואלתר דרויאנוב. הדפסת הסדרה נפסקה עם מותו של רוזנטל לאחר שנדפסו שלושה כרכים בסדר אלפא ביתי המכילים עדויות על הפרעות ביישובים ששמם מתחיל באותיות א-ט. יתר כתב היד לא טופל ולא נדפס. למעט קטעים אחדים שהוכנו לדפוס בידי יום-טוב לוינסקי והודפסו בגיליון יז של כתב העת "העבר" בשנת 1970. כיום נמצא כתב היד, יחד עם הארכיון של כתב העת, במכון גנזים של אגודת הסופרים. רשימות ממגילת הטבח, העבר, יז (תש"ל), עמ' 83–89. אליעזר דוד רוזנטל, מגילת הטבח - כרך ראשון (א-ב), ירושלים - תל אביב: "חבורה", תרפ"ז, באתר היברובוקס אליעזר דוד רוזנטל, מגילת הטבח - כרך שני (ג-ז), תרצ"א, באתר היברובוקס אליעזר דוד רוזנטל, מגילת הטבח - כרך שלישי (ח-ט), תרפ"ט, באתר היברובוקס גור אלרואי, מגילת הטבח של א. ד. רוזנטל והפוגרומים באוקראינה 1918 - 1920, בתוך: שרשרת הדורות כרך כז גיליון 2, בהוצאת העמותה הישראלית לחקר שורשי משפחה, דצמבר 2015, עמ' 14 - 21. הקדמת ח"נ ביאליק ל"מגילת הטבח" בפרויקט בן-יהודה.
לאסלו פביאן

לאסלו פביאן (בהונגרית: Fábián László; בודפשט, 10 ביולי 1936 – בודפשט, 10 באוגוסט 2018) היה ספורטאי, חותר בקיאק ומאמן יהודי-הונגרי, אלוף אולימפי (מלבורן 1956) בקיאק זוגי ל-10,000 מטר, 4 פעמים אלוף עולם (זוגות: 1958, 1963, 1966 ורביעייה: 1963), 6 פעמים אלוף אירופה (1961, 1963, 1965, 1967) ו-23 פעמים אלוף הונגריה. כינויו היה אֶצִ'י (Öcsi) שפירושו בהונגרית "אחא" או אח צעיר. פביאן התחיל לחתור בקיאק בגיל 15 במועדון הספורט דוז'ה בודפשט בהשפעתו וסיועו של אלוף הונגריה בעבר, פרנץ וארגה. באולימפיאדת מלבורן (1956) הוא זכה במדליית זהב ביחד עם יאנוש אורני ב-10,000 מטר. זו הייתה מדליית הזהב האולימפית ההונגרית הראשונה בקיאק-קנו. בסיום הקריירה כספורטאי פעיל עבד כמאמן, תחילה ב-UTE ואחר כך במועדון הספורט MTK. צלב ההוקרה של הרפובליקה של הונגריה (הו')‏ (2006) מדליית זיכרון על שם אלאדאר גרביץ' (2012) הוועד האולמפי ההונגרי ספורט הקיאק-קאנו ההונגרי ביוגרפיה באתר יד לאיש הספורט היהודי לאסלו פביאן, באתר olympedia.org הודעה על פטירתו בשנת 2018
הרי קוק

הרי קוק (באנגלית: Cook Mountains) היא קבוצת הרים הגובלים בקרחונים מולוק ודרווין שבאנטארקטיקה. ההרים מגיעים לגובה של 1,815 מטרים מעל פני הים. ההרים התגלו לראשונה על ידי המשלחת הבריטית הלאומית לאנטארקטיקה (שחקרה את אנטארקטיקה בין השנים 1904–1901). המשלחת ראתה את ההרים במרחק בהביטם ממדף הקרח רוס. ההרים מופו לראשונה (מיפוי חלקי) על ידי המשלחת הניו זילנדית של המשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1958–1956). ההרים מופו במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959. שמם של ההרים ניתן להם על ידי ועדת השמות האנטארקטית של ניו זילנד. ההרים נקראים על שמו של מגלה הארצות קפטן ג'יימס קוק. מדיה וקבצים בנושא הרי קוק בוויקישיתוף הרי קוק באתר הסקר הגאולוגי של ארצות הברית הרי קוק באתר הגאזט האנטארקטי של ממשלת אוסטרליה הרי קוק באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרי קוק מפת אזור הרי קוק הרי קוק באתר peakbagger מידע היסטורי וגאוגרפי מידע גאוגרפי לפי מקור אחר ההרים מגיעים לגובה של 2,845 מטרים מעל פני הים.
צ'רלי ודודו

צ'רלי ודודו (באנגלית: Charley and Mimmo) היא סדרת טלוויזיה מונפשת קנדית-בלגית-צרפתית לילדים, אשר מבוססת על סדרת הספרים "T'choupi" מאת טירי קורטן. הסדרה שודרה בין השנים 1999–2002, כאשר הופקה לה עונה אחת הכוללת 65 פרקים באורך 5 דקות. בקנדה שודרה הסדרה בערוצים YTV ו-Treehouse TV, ובצרפת ב-Canal J. בישראל הסדרה שודרה בדיבוב עברי בערוץ הופ! בשנת 2001, ולאחר מכן בשידורים חוזרים בערוץ לולי. בשנת 2004 יצא סרט באורך מלא שמבוסס על הסדרה, אשר בוים על ידי ז'אן-לוק פרנסואה. הסדרה עוקבת אחר צ'רלי וחברו הבובה דודו, אשר בכל פרק מבלים יחדיו ויוצאים להרפתקאות. הדיבוב העברי בוים על ידי אריאל ברזני, רון דרויאן ודן שצברג, והופק על ידי רעות סמדר. "צ'רלי ודודו", במסד הנתונים הקולנועיים IMDb (באנגלית) "צ'רלי ודודו", במסד הנתונים הקולנועיים KinoPoisk (ברוסית) צ'רלי ודודו, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Glory (מיני-אלבום)

Glory (בעברית: תהילה) הוא המיני-אלבום הראשון של הזמרת-יוצרת האוסטרלית איגי אזליה. המיני-אלבום יצא לאור ב-30 ביולי 2012 על ידי חברת התקליטים גראנד האסל רקורדס. אלבום זה, הוא הראשון של אזליה אשר יוצא על ידי חברת תקליטים. מגזין XXL הפנה כלפי המיני-אלבום ביקורת מעורבת, תוך שסקר את השירים הנכללים בו, ואת הסגנון המוזיקלי שלו. בנוסף לכך, נתן המגזין ציון של שלושה כוכבי זהב מתוך חמישה כוכבי זהב בסך הכול. כמו כן, הורד האלבום באינטרנט למעלה מ-50,000 פעמים. מידע על האלבום Glory באתר MusicBrainz Glory באתר HotNewHipHop איגי אזליה, T.I., מייק פוזנר, B.o.B, מייג'ור Iggy Azalea Unveils “Glory” EP Tracklist (DETAILS), Global Grind, ‏2012-07-30 (באנגלית) Glory (EP) Mixtape by Iggy Azalea Hosted by Grand Hustle, www.datpiff.com The 25 Best Rappers 25 And Under24. Iggy Azalea, Complex (באנגלית) X. X. L. Staff, Iggy Azalea, Glory EP - XXL, XXL Mag (באנגלית) Glory (EP), Iggy Azalea Wiki (באנגלית) Iggy Azalea – Glory (באנגלית), נבדק ב-2019-05-23
יחסי אוסטרליה–ברבדוס

יחסי אוסטרליה–ברבדוס הם היחסים הדיפלומטיים הרשמיים שבין הקהילייה של אוסטרליה לבין ברבדוס. היחסים בין הקהילייה של אוסטרליה לבין ברבדוס כוננו ב-7 בינואר 1974, שמונה שנים לאחר עצמאותה של האחרונה, כאשר הנציב האוסטרלי הגבוה בקנדה מתפקד גם כשנציב גבוה זמני לברבדוס. בעבר החזיקה אוסטרליה נציבות גבוהה לאזור הקריביים בברבדוס עצמה, אך העבירה אותה לפורט אוף ספיין בירת טרינידד וטובגו בחודש יולי 2004 בעקבות סחר פורה במגזר הנפט עם האחרונה. ב-2010 הודיע לראשונה פיליפ קנטוול הנציב הגבוה האוסטרלי בטרינידד וטובגו על תכנון קונסוליה בברידג'טאון בירת ברבדוס עצמה, מספר שנים לאחר מכן היא נפתחה. שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. בין ברבדוס לאוסטרליה עברו כ-1,000 מטיילים בשנת 2017. בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בברבדוס שנערך בחודש ינואר 2012. בשנת 2009 חתמו ברבדוס והקהילייה של אוסטרליה על אמנה למניעת כפל מס. בריאיון לעיתון שלחה תגובה על הנושא שרת החוץ הברבדית, מקסין מקלין. היא קראה לשיפור היחסים הדיפלומטיים המתקיימים בין שתי המדינות ולהגברת שיתופי הפעולה ההדדיים שנערכים ביניהן. במפקד האוכלוסין האוסטרלי בשנת 2016 הזדהו שלוש מאות שבעים אוסטרלים כילידי ברבדוס. אוסטרליה עזרה במימון סמינרים למשפטנים ולשופטים ברבדים. ברבדוס אינה מיוצגת באוסטרליה בדרג השגרירות, אלא האמינה את נציבותה הגבוהה באוטווה, בירת קנדה, על אוסטרליה. ברבדוס מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר סידני. אוסטרליה אינה מיוצגת בברבדוס בדרג השגרירות, אלא האמינה את נציבותה הגבוהה בפורט אוף ספיין, בירת טרינידד וטובגו, על ברבדוס. אוסטרליה מיוצגת בברבדוס בדרג הקונסולרי באמצעות קונסוליה רשמית שהיא מחזיקה בברידג'טאון, בירת המדינה. Barbados country brief, באתר מחלקת החוץ והסחר של ממשלת אוסטרליה Australia Established Caribbean Ties, דה ויריג'ין איילנדס דיילי ניוז, 9 בינואר 1974 Australia in the Caribbean, דף הפייסבוק של הנציבות הגבוהה של אוסטרליה בטרינידד וטובגו Trinidad and Tobago - June 2007, ארכיון - אתר מחלקת החוץ והסחר של ממשלת אוסטרליה Stronger ties, ארכיון דה ברבדוס אדבוקייט, 21 ביוני 2010 Barbados seeking closer ties with Australia, ארכיון דה ברבדוס אדבוקייט, 11 במאי 2009 CONSULATE OF AUSTRALIA IN BRIDGETOWN, BARBADOS
סברסטאל צ'רפובץ (כדורסל)

סברסטאל צ'רפובץ (ברוסית: Баскетбольный клуб "Северсталь") היא קבוצת כדורסל מקצוענית רוסית מהעיר צ'רפובץ שבמחוז וולוגדה שהתמודדה בליגת המשנה הרוסית בכדורסל במרבית שנות קיומה. 1971—1993 שקסנה 1993—2013 סברסטאל המועדון הוקם בשנת 1971 כמועדון "שקסנה" והתמודד באליפות רוסיה הסובייטית בכדורסל. בשנת 1982 העפילה לליגת המשנה הסובייטית בכדורסל אחרי זכייה באליפות רוסיה הסובייטית אך התמודדה בה במשך עונה אחת בלבד. בשנת 1993 נרכשה הקבוצה על ידי מפעל סברסטאל המקומי. הקבוצה התחזקה ובעונת 1998/1999 אף סיימה במקום השני באליפות הליגה השנייה, כשמעליה רק חימקי מוסקבה, ברם לא הצליחה להעפיל לליגת העל הרוסית בכדורסל גברים. מאז 2008 הקבוצה ניסתה להעפיל לליגת הכדורסל הבכירה אך ללא הצלחה. בעונת 2012/13 ירדה לליגה החובבנית אחרי מאזן של 4 ניצחונות ב-28 משחקים. בעונת 2013 חזרה להתמודד בטורניר הסופרליגה הרוסית בכדורסל, השני בחשיבותו במדינה, אך לא החזיקה בה הרבה זמן ובשנת 2014 פורקה סופית. אנדריי בוטיצ'ב ולדימיר גורין אלכסנדר ירמולינסקי סרגיי פאנוב אלכסנדר פוטאפוב אנדריי יורטאייב 1971—1989: יאקוב סולומוניק 1989—2008: פאבל גרישאייב 2008—2009: לב גראסימנקו 2009—2011: אולג אוקולוב 2011—2012: סרגיי מוקין אליפות רוסיה הסובייטית זכייה (1): 1982 אתר האינטרנט הרשמי של סברסטאל צ'רפובץ Ждем в гости «Северсталь» история клуба Сергей Мокин сменил Олега Окулова во главе «Северстали»
יחסי ישראל–סורינאם

יחסי ישראל–סורינאם הם היחסים הדיפלומטיים הרשמיים שמתקיימים בין מדינת ישראל לבין רפובליקת סורינאם. היחסים בין שתי המדינות כוננו בפברואר 1976. בנובמבר 2014 נפגש שגריר ישראל שאינו תושב בסורינאם, מגיד עמירם, עם שר החוץ של סורינאם, וינסטון לקין. במהלך הפגישה הצהיר השגריר על הסיוע שהעניקה ישראל לסורינאם במסגרת תוכנית מש"ב. ביולי 2017 התקיימה מהדורתה ה-20 של תחרות הספורט המכביה עם 10,000 ספורטאים באצטדיון טדי בירושלים בה השתתף הג'ודוקא יגאל קופינסקי, הנציג היחיד של סורינאם. בנובמבר 2020, שר החוץ של סורינאם אלברט רמדין נפגש עם הנשיא צ'אן סנטוהי, וכן עם נציגים שונים של מדינות זרות בסורינאם, כולל קונסול הכבוד הישראלי יוסף חיים הרוש. כתוצאה מהפגישה אמר רמדין כי ארצו רוצה להגביר את רמת היחסים הדיפלומטיים ולמנות שגריר שאינו תושב בישראל. ישראל סייעה לסורינאם בבניית אודיטוריום באוניברסיטת אנטון דה קום, פארק תעשייה וחממות. החל מסוף 2020, שתי המדינות משתפות פעולה בחקלאות ובחינוך. בסוף נובמבר 2020 קיים ראש משרד החוץ של סורינאם שיחות עם ראשי משרד החינוך, המדע והתרבות בסורינאם ומשרד החקלאות והסביבה במטרה לבחון את הפוטנציאל לשיתוף פעולה בין סורינאם לבין ישראל. ישראל מחזיקה קונסוליה בבירת סורינאם פרמריבו, ואילו סורינאם מחזיקה בישראל קונסוליה בתל אביב. ב-30 במאי 2022 התקיים הביקור הראשון בישראל של שר חוץ סורינאמי, אלברט רמדין. בפגישה עם מקבילו הישראלי יאיר לפיד הודיע רמדין כי מדינתו מתכננת להעביר את שגרירות סורינאם בישראל בירושלים "בעתיד הקרוב". לפיד הכריז בתגובה על נכונותה של ישראל לשלוח מטען של סיוע הומניטרי לסורינאם עבור מאבק בתוצאות של שיטפונות במדינה. אולם, חודש לאחר מכן ב-24 ביוני, אמר נשיא סורינאם צ'אן סנטוחי לאספה הלאומית כי פתיחת השגרירות לא תתקיים לאור מחסור בתקציב. עם זאת, לא שלל אפשרות שהשגרירות תפתח בעיר בעתיד. ערך מורחב – יהדות סורינאם בעבר התגוררה בסורינאם קהילה יהודית גדולה, אשר אף קלטה פליטים יהודים מגרמניה הנאצית במלחמת העולם השנייה. אולם, לאחר המלחמה היגרו יהודים רבים, חלקם לישראל וחלקם למדינות אחרות, וכיום הקהילה מונה רק כמה עשרות משפחות. החל משנת 2017 פועל בפרמריבו בית הכנסת נווה שלום. יודנסוואנה מדיה וקבצים בנושא יחסי ישראל–סורינאם בוויקישיתוף אתר משרד החוץ Suriname and Israel want to intensify bilateral relations further | Times of Suriname – grootste landelijke dagblad van Suriname, www.surinametimes.com ХХ Маккабиада стартует в Иерусалиме, NEWSru.co.il (ברוסית) אתר על יחסי מדינות Lazar Berman, Suriname says it’ll open embassy in Jerusalem in the near future, www.timesofisrael.com (באנגלית אמריקאית) עדו בן פורת, סורינאם מתכננת לפתוח שגרירות בעיר ירושלים, באתר ערוץ 7, 30 במאי 2022 רויטרס‏, סורינאם: לא נפתח שגרירות בירושלים עקב חוסר תקציב, באתר וואלה, 24 ביוני 2022 Diaspora Ministry: Millions with ties to Judaism are ‘strategic asset’, The Jerusalem Post | JPost.com (באנגלית אמריקאית) ערך זה הוא קצרמר בנושא יחסי חוץ ובנושא ישראל. אתם מוזמנים לתרום לוויקיפדיה ולהרחיב אותו.
סברסטאל צ'רפובץ

האם התכוונתם ל... סברסטאל – חברת מתכות וכרייה מהגדולות ברוסיה ובבעלותה מספר נכסים בעיר צ'רפובץ כדוגמת סברסטאל צ'רפובץ (כדורגל) – מועדון כדורגל סברסטאל צ'רפובץ (הוקי קרח) – מועדון הוקי קרח סברסטאל צ'רפובץ (כדורסל) – מועדון כדורסל
Young Girl

Young Girl (בעברית: נערה צעירה) הוא שיר שכתב והפיק ג'רי פולר ובוצע על ידי גארי פאקט והיוניון גאפ עם ליווי קולי של קבוצת The Wrecking Crew. השיר נמכר במיליון עותקים וקיבל תקליט זהב מטעם איגוד תעשיית ההקלטות האמריקאי (RIAA). השיר הגיע למקום השני בבילבורד הוט 100 ושהה בו שלושה שבועות, אחרי השיר "(Sittin' On) The Dock of the Bay" של אוטיס רדינג בשבוע הראשון, והשיר "Honey" של בובי גולדסבורו בשבועיים הבאים. עוד הגיע השיר למקום ראשון במצעד הסינגלים הבריטי, ובמצעד של המגזין Cashbox בארצות הברית. ברשימת US Easy Listening היה השיר במקום ה-34. במצעד פזמונים בדרום אפריקה הגיע השיר למקום השני. השיר מושר מנקודת מבט של גבר שמגלה שהנערה שבה התאהב היא צעירה יותר מגיל ההסכמה, בניגוד לרושם הראשוני שעשתה. הוא מבקש ממנה לעזוב אותו לפני שהקשר ביניהם יתהדק. בממלכה המאוחדת יצא הסינגל מחדש בשנת 1974 במסגרת סדרת להיטי "Hall of Fame", והגיע למקום השישי במצעד. להקת נוער שוליים הקליטה גרסה עברית לשיר "Young Girl" בשם "לילה" בתרגומו של מאיר גולדברג. השיר יצא באלבום השני של הלהקה, "ציירי לך שפם" בשנת 1990. מידע על היצירה "Young Girl" באתר מיוזיק בריינז גרסאות נוספות ל"Young Girl" באתר SecondHandSongs גרי פאקט והיוניון גאפ | Young Girl - יוסמיוסיק Hartman, Kent (2012). The Wrecking Crew. St. Martin’s Griffin. pp. 261–263. ISBN 978-1-250-03046-7. "Billboard Top 100 April 13, 1968". Rice, Jo (1982). The Guinness Book of 500 Number One Hits (1st ed.). Enfield, Middlesex: Guinness Superlatives Ltd. p. 117. ISBN 0-85112-250-7. "Song artist 849 - Gary Puckett & The Union Gap". Tsort.info. נבדק ב-2014-04-07. Whitburn, Joel (1993). Top Adult Contemporary: 1961–1993. Record Research. p. 194. http://www.rock.co.za/files/springbok_top_20_(P).html "Item Display - RPM - Library and Archives Canada". Collectionscanada.gc.ca. 1968-04-21. נבדק ב-2018-09-16. Flavour of New Zealand, 14 June 1968 "SA Charts 1965–March 1989". נבדק ב-5 בספטמבר 2018. {{cite web}}: (עזרה) Joel Whitburn's Top Pop Singles 1955–1990 - ISBN 0-89820-089-X Whitburn, Joel (1993). Top Adult Contemporary: 1961–1993. Record Research. p. 194. Cash Box Top 100 Singles, April 13, 1968 "Official Charts Company". נבדק ב-2018-07-19. "Item Display - RPM - Library and Archives Canada". collectionscanada.gc.ca. "Top 100 Hits of 1968/Top 100 Songs of 1968". musicoutfitters.com. נבדק ב-16 בספטמבר 2018. {{cite web}}: (עזרה) http://tropicalglen.com/Archives/60s_files/1968YESP.html Cash Box Year-End Charts: Top 100 Pop Singles, December 28, 1968